**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 02 /04/2025**

**Αριθ. Πρωτ. 6286**

**ΑΠΟΣΠΑΣΜΑ**

# Από το πρακτικό της αριθμ. 13ης /2025 Τακτικής Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 114**

**Ανάθεση κατ΄εξαίρεση σε δικηγόρο δικαστικού χειρισμού ζητήματος ιδιαίτερης σημασίας για τα συμφέροντα του Δήμου και συγκεκριμένα ΄Ασκηση Προσφυγής και Αίτησης Αναστολής με αίτημα προσωρινής διαταγής στο Συμβούλιο της Επικρατείας (Σ.τ.Ε.) κατά της υπ΄αριθ. 67959/23-12-2024 απόφασης του Αναπληρωτού Γενικού Διευθυντή Χωροταξικής Περιβαλλοντικής και Αγροτικής Πολιτικής της Αποκεντρωμένης Διοίκησης Θεσσαλίας – Στερεάς Ελλάδας με θέμα έγκριση περιβαλλοντικών όρων (ΕΠΟ) αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) εγκαταστημένης ισχύος 27ΜW της εταιρίας «CNI ΑΙΟΛΙΚΟ ΠΑΡΚΟ ΜΕΓΑΛΗ ΛΟΥΤΣΑ Α.Ε.» στη θέση «Μεγάλη Λούτσα» του Δήμου Λεβαδέων της Π.Ε. Βοιωτίας.**

Στη Λιβαδειά σήμερα 1η Απριλίου 2025 ημέρα Τρίτη και ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 6008/28-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1. Μίχας Δημήτριος

2.Τουμαράς Βασίλειος Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη

6. Ταγκαλέγκας Ιωάννης (προσήλθε στο 1ο Θ.Η.Δ.)

Ο Πρόεδρος της Δημοτικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών την με αριθ.πρωτ. 5953/28-03-2025 έγγραφη εισήγηση του Γραφείου Δημάρχου Λεβαδέων , στην οποία αναφέρονται:

*Ισχύουσες διατάξεις*

*Α) Τις διατάξεις του άρθρου 72 του Ν. 3852/2010 (Α’ 87), όπως έχει τροποποιηθεί και ισχύει σήμερα, ορίζεται ότι με απόφαση της Δημοτικής Επιτροπής, είναι δυνατή, η κατ’ εξαίρεση ανάθεση σε δικηγόρο, εξώδικου ή δικαστικού χειρισμού υπόθεσης, η οποία έχει ιδιαίτερη σημασία για τα συμφέροντα του Δήμου και απαιτεί εξειδικευμένη γνώση ή εμπειρία. Στις περιπτώσεις αυτές, η αμοιβή του δικηγόρου ορίζεται σύμφωνα με τις διατάξεις του άρθρου 281 του Κώδικα Δήμων και Κοινοτήτων (Ν. 3463/2006, Α’ 114).*

*Β) Στην παρ. 3 του άρθρου 281 του Ν. 3463/2006 ορίζεται ότι για την εξώδικη ή δικαστική αντιμετώπιση νομικών ζητημάτων,τα οποία έχουν ιδιαίτερη σημασία ή σπουδαιότητα και απαιτούν εξειδικευμένη νομική γνώση ή εμπειρία, η αμοιβή του δικηγόρου καθορίζεται με απόφαση του Δημοτικού Συμβουλίου κατά παρέκκλιση των προηγούμενων αποφάσεων. Η σχετική απόφαση λαμβάνεται με απόλυτη πλειοψηφία των παρόντων μελών (όπως αντικαταστάθηκε με την παρ. 7 του άρθρου 36 του Ν. 3801/2009).*

*Σύντομο ιστορικό*

*Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του θέματος, κοινοποιήθηκε στον Δήμο Λεβαδέων με το με αριθμ. πρωτ. 156925/11-07-2024 έγγραφο της Επιτροπής Περιβάλλοντος και Ανάπτυξης Στερεάς Ελλάδας. Επί της εν λόγω μελέτης το Δημοτικό Συμβούλιο με την υπ’ αριθμ. 164/2024 γνωμοδότηση, η Δημοτική Επιτροπή με την υπ’ αριθμ. 318/2024 γνωμοδότηση, η Κοινότητα Λιβαδειάς με την υπ’ αριθμ.54/2024 γνωμοδότηση, η Κοινότητα Αγίας Άννας με την υπ’ αριθμ. 14/2024 γνωμοδότηση, η Κοινότητα Κυριακίου με την υπ’ αριθμ. 30/2024 γνωμοδότηση και η Κοινότητα Αγίας Τριάδας με την υπ’ αριθμ. 10/2024 γνωμοδότηση, γνωμοδότησαν αρνητικά.*

*Επιπροσθέτως με την υπ’ αριθμ. 62/2021 απόφασή του, την οποία επικαιροποίησε με την υπ’ αριθμ. 237/2024 απόφασή του, το Δημοτικό συμβούλιο έχει ομόφωνα αποφασίσει: «Ο Δήμος να ασκεί κάθε νόμιμο μέσο, αν και εφόσον απαιτηθεί για την προστασία του περιβάλλοντος από τις καταστροφικές συνέπειες της εγκατάστασης των ανεμογεννητριών στην ευρύτερη περιοχή του Δήμου».*

*Στις 23-12-2024 εκδόθηκε Απόφαση Έγκρισης Περιβαλλοντικών Όρων (Α.Ε.Π.Ο.), για το προαναφερόμενο έργο.*

*Κατά αυτής της απόφασης ο Δήμος κατέθεσε την υπ’ αριθμ. πρωτ. 7165/22-1-2025 Ειδική Διοικητική Προσφυγή ενώπιον του Υπουργού Περιβάλλοντος και Ενέργειας, επί της οποίας εκδόθηκε η υπ΄αριθμ. πρωτ. ΥΠΕΝ/ΥΠΡΓ/28488/1962 με ημερομηνία 14-03-2025 απόφαση του Υπουργού, η οποία απέρριψε την προσφυγή μας.*

*Λαμβάνοντας υπόψιν τα ανωτέρω καθώς και:*

*α) Την υπ’ αριθμ. 108/2025 απόφαση της Δημοτικής Επιτροπής Δήμου Λεβαδέων*

*β) Την με αριθμ. πρωτ. 5907/27-03-2025 γνωμοδότηση της Νομικής Συμβούλου του Δήμου Λεβαδέων*

*γ) το γεγονός ότι ήδη ο Δικηγόρος Αθηνών κ. Αντώνης Σηφάκης, έχει παραστεί για λογαριασμό του Δήμου Λεβαδέων, εκπροσωπώντας αυτόν στο Συμβούλιο Επικρατείας επιτυχώς και έχουν ήδη εκδοθεί δύο αποφάσεις οι οποίες έχουν κάνει δεκτές τις προσφυγές μας.*

*δ) την μεγάλη εμπειρία και εξειδίκευση που διαθέτει στα θέματα δικαιοσύνης και ιδιαίτερα της ακυρωτικής διαδικασίας στους τομείς χωροταξίας, πολεοδομίας και περιβάλλοντος, θέματα τα οποία απαιτούν εξειδικευμένη επιστημονική γνώση και εμπειρία, την οποία διαθέτει ο προαναφερόμενος δικηγόρος λόγω της επιστημονικής του εξειδίκευσης στο γνωστικό αντικείμενο της περιβαλλοντικής και χωροταξικής νομοθεσίας και της μακράς του πείρας σε χειρισμό αποφάσεων σχετικού αντικειμένου και ιδιαίτερα αιτήσεις ακυρώσεως κατά ΑΣΠΗΕ.*

*Καλείστε να αποφασίσετε για την κατ’ εξαίρεση ανάθεση στον Δικηγόρο Αθηνών κ.Αντώνιο Σηφάκη, Α.Μ. Δ.Σ.Α. 20637 κάτοικο Αθηνών, οδός Χ. Τρικούπη αριθμ. 31, Τ.Κ. 10681 Αθήνα, των παρακάτω ενεργειών:*

*α) την άσκηση (σύνταξη – κατάθεση -εκδίκαση) αίτησης ακύρωσης ενώπιον του Συμβουλίου της Επικρατείας κατά της υπ’ αριθμ.67959/23-12-2024 απόφασης του Αναπληρωτού Γενικού Διευθυντή Χωροταξικής Περιβαλλοντικής και Αγροτικής Πολιτικής της Αποκεντρωμένης Διοίκησης Θεσσαλίας – Στερεάς Ελλάδας με θέμα έγκριση περιβαλλοντικών όρων (ΕΠΟ) αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) εγκατεστημένης ισχύος 27 MW της εταιρίας «CNI ΑΙΟΛΙΚΟ ΠΑΡΚΟ ΜΕΓΑΛΗ ΛΟΥΤΣΑ Α.Ε.» στη θέση «Μεγάλη Λούτσα», του Δήμου Λεβαδέων, της Π.Ε. Βοιωτίας.*

*β) την σύνταξη, κατάθεση και εκδίκαση της αίτησης αναστολής και προσωρινής διαταγής ενώπιον του Συμβουλίου της Επικρατείας κατά της ίδιας ανωτέρω πράξης.*

*γ) την σύνταξη υπομνημάτων και την παράσταση κατά την εκδίκαση της υπόθεσης και εκπροσώπηση του Δήμου στο Συμβούλιο της Επικρατείας και γενικότερα όποια τυχόν διαδικαστική ή άλλη ουσιαστική ενέργεια κριθεί αναγκαία.*

*Ο καθορισμός της αμοιβής του ως άνω δικηγόρου θα γίνει με βάση τα οριζόμενα στο άρθρο 281 του Ν. 3463/2006 και στον Κώδικα περί Δικηγόρων (Ν. 4194/2013, ΦΕΚ 208Α’), όπως τροποποιήθηκε με το ν. 4205/2013 (ΦΕΚ 242Α).*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρωτ. 5907/27-03-2025 Γνωμοδότηση της Νομικής Συμβούλου του Δήμου Λεβαδέων

- Το γεγονός ότι ήδη ο Δικηγόρος Αθηνών κ. Αντώνης Σηφάκης, έχει παραστεί για λογαριασμό του Δήμου Λεβαδέων, εκπροσωπώντας αυτόν στο Συμβούλιο Επικρατείας επιτυχώς και έχουν ήδη εκδοθεί δύο αποφάσεις οι οποίες έχουν κάνει δεκτές τις προσφυγές μας.

-Την μεγάλη εμπειρία και εξειδίκευση που διαθέτει στα θέματα δικαιοσύνης και ιδιαίτερα της ακυρωτικής διαδικασίας στους τομείς χωροταξίας, πολεοδομίας και περιβάλλοντος, θέματα τα οποία απαιτούν εξειδικευμένη επιστημονική γνώση και εμπειρία, την οποία διαθέτει ο προαναφερόμενος δικηγόρος λόγω της επιστημονικής του εξειδίκευσης στο γνωστικό αντικείμενο της περιβαλλοντικής και χωροταξικής νομοθεσίας και της μακράς του πείρας σε χειρισμό αποφάσεων σχετικού αντικειμένου και ιδιαίτερα αιτήσεις ακυρώσεως κατά ΑΣΠΗΕ.

- Την παρ.3 του άρθρου 281 του Ν.3463/06

-Την με αριθ. πρωτ. 5953/28-03-2025 έγγραφη εισήγηση του Γραφείου Δημάρχου Λεβαδέων , η οποία είχε διανεμηθεί

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Την κατ΄ εξαίρεση ανάθεση στον Δικηγόρο Αθηνών κ.Αντώνιο Σηφάκη, Α.Μ. Δ.Σ.Α. 20637 κάτοικο Αθηνών, οδός Χ. Τρικούπη αριθμ. 31, Τ.Κ. 10681 Αθήνα, των παρακάτω ενεργειών:

α) την άσκηση (σύνταξη – κατάθεση -εκδίκαση) αίτησης ακύρωσης ενώπιον του Συμβουλίου της Επικρατείας κατά της υπ’ αριθμ.67959/23-12-2024 απόφασης του Αναπληρωτού Γενικού Διευθυντή Χωροταξικής Περιβαλλοντικής και Αγροτικής Πολιτικής της Αποκεντρωμένης Διοίκησης Θεσσαλίας – Στερεάς Ελλάδας με θέμα έγκριση περιβαλλοντικών όρων (ΕΠΟ) αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) εγκατεστημένης ισχύος 27 MW της εταιρίας «CNI ΑΙΟΛΙΚΟ ΠΑΡΚΟ ΜΕΓΑΛΗ ΛΟΥΤΣΑ Α.Ε.» στη θέση «Μεγάλη Λούτσα», του Δήμου Λεβαδέων, της Π.Ε. Βοιωτίας.

β) την σύνταξη, κατάθεση και εκδίκαση της αίτησης αναστολής και προσωρινής διαταγής ενώπιον του Συμβουλίου της Επικρατείας κατά της ίδιας ανωτέρω πράξης.

γ) την σύνταξη υπομνημάτων και την παράσταση κατά την εκδίκαση της υπόθεσης και εκπροσώπηση του Δήμου στο Συμβούλιο της Επικρατείας και γενικότερα όποια τυχόν διαδικαστική ή άλλη ουσιαστική ενέργεια κριθεί αναγκαία.

Ο καθορισμός της αμοιβής του ως άνω δικηγόρου θα γίνει με βάση τα οριζόμενα στο άρθρο 281 του Ν. 3463/2006 και στον Κώδικα περί Δικηγόρων (Ν. 4194/2013, ΦΕΚ 208Α’), όπως τροποποιήθηκε με το ν. 4205/2013 (ΦΕΚ 242Α).

**Η απόφαση πήρε αριθμό 114/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Ταγκαλέγκας Ιωάννης ΠΙΣΤΟ ΑΠΟΣΠΑΣΜΑ

Λιβαδειά 02 -04-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ